stanford-oval/wikipedia huggingface dataset:
Issues (שיר של שירה קיזלשטיין)

"Issues" (בעברית: "בעיות") הוא סינגל שהוקלט על ידי הזמרת הישראלית שירה קיזלשטיין, הידועה בשם הבמה "קיזלס". הוא יצא לאור ב-9 בנובמבר 2022 באופן עצמאי, כסינגל שלא מתוך אלבום אולפן.
"Issues" נכתב, הולחן והופק על ידי קיזלשטיין. לא הופק עבורו וידאו קליפ רשמי, אך ב-23 בנובמבר 2020 העלתה הזמרת לערוץ היוטיוב שלה קטע אודיו רשמי של השיר. ב-6 באוקטובר 2024 הגיע השיר למקום השישי במצעד הפזמונים העברי של מדיה פורסט, לאחר שהושמע 78 פעמים בתחנת הרדיו של כאן מורשת.
מיקומי שיא

|   ‏‏‏  מצעדים ודירוגים (2024)> מדינה |   ‏‏‏  מצעדים ודירוגים (2024)> מצעד |   ‏‏‏  מצעדים ודירוגים (2024)> מיקום שיא |   ‏‏‏  מצעדים ודירוגים (2024)>  |
| --- | --- | --- | --- |
|  ישראל | מדיה פורסט ישראל | 6 |  |
הערות שוליים

↑   Kizels - ISSUES קיזלס, סרטון בערוץ "קיזלס - kizels", באתר יוטיוב, 23 בנובמבר 2020
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "Issues (שיר של שירה קיזלשטיין)".
קולורדו אוולאנש

קולורדו אוולאנש (באנגלית: Colorado Avalanche) היא קבוצת הוקי קרח מקצוענית מדנוור, קולורדו, ארצות הברית, המשחקת בליגת ה-NHL בה היא חברה בבית המרכזי שבחטיבה המערבית.
הקבוצה נוסדה בעיר קוויבק תחת השם קוויבק נורדיקס (Quebec Nordiques) ב-1972, והייתה בין מייסדות ליגת ה-WHA שניסתה להתחרות ב-NHL. עם סגירתה של ה-WHA ב-1979 התקבלו הנורדיקס כקבוצת התרחבות ל-NHL והחלו לשחק בה בעונת 1980. ב-1995, עקב קשיים כלכליים ושוק קטן בקוויבק, עברה הקבוצה לדנוור ושינתה את שמה לשמה הנוכחי.
האוולאנש זכו בגביע סטנלי 3 פעמים, האחרונה שבהן ב-2022. הזכייה הראשונה, ב-1996, הייתה כבר בעונה הראשונה שלהם בדנוור. בכך הפכו לקבוצה היחידה בתולדות ה-NHL הזוכה בגביע סטנלי בעונה הראשונה לאחר מעבר לעיר חדשה.
היסטוריה > 1972 - 1979: ימי קוויבק נורדיקס ב-WHA

קוויבק נורדיקס הייתה אחת הקבוצות המקוריות של ה-WHA, ליגה שקמה ב-1972 כדי להתחרות ב-NHL. למעשה הייתה אמורה הקבוצה לקום בסן פרנסיסקו ולהיקרא "סן פרנסיסקו שארקס", אולם בעיות פיננסיות וחוסר באולם מתאים גרמו לזיכיון להימכר לקבוצת משקיעים מהעיר קוויבק. אולמה הביתי היה "קוליסה דה קבק" (בצרפתית: Colisée de Québec).
המאמן הראשון של הקבוצה היה מוריס רישאר, מהשחקנים הגדולים בכל הזמנים שכיכב במדי מונטריאול קנדיאנס. אולם כבר לאחר שני משחקים - הפסד וניצחון - החליט רישאר לעזוב את הקבוצה ואת מקצוע האימון בכלל. הכוכב הראשון של הקבוצה היה ז'אן-קלוד טרמבלה, מגן שהגיע אף הוא מהקנדיאנס. כוכבים אחרים באותה תקופה היו ריאל קלוטייה וסרז' ברנייה, חלוצים שהחלו את הקריירה מקצוענית שלהם בקבוצה, ומרק טרדיף שהגיע ל-WHA ממונטריאול קנדיאנס ועבר שלוש קבוצות לפני שהגיע לנורדיקס.
הנורדיקס זכו פעם אחת באליפות ה-WHA, ב-1977, והגיעו פעם נוספת לסדרת הגמר שלה ב-1975. מאז 1975 ועד סגירת ה-WHA ב-1979 הגיעו הנורדיקס ברציפות לפלייאוף של הליגה.
היסטוריה > 2002 - 2005: עדיין תחרותיים

בעונת 2002 נאלצו האוולאנש לוותר על פטר פורשברג שהושבת לכל העונה הרגילה בסדרת פציעות. פטריק רואה הגיע לציון דרך כשהפך לשוער ה-NHL הראשון שצובר 500 ניצחונות בקריירה.
למרות חסרונו של פורשברג סיימו האוולאנש את העונה הרגילה שוב כאלופת הבית הצפון-מערבי. בסיבוב הראשון בפלייאוף פגשו את לוס אנג'לס קינגס, וכמו בעונה הקודמת נזקקו לשבעה משחקים מלאים לפני שעברו לסיבוב השני, בעזרתו של פורשברג שחזר בזמן לפלייאוף. פורשברג היה משמעותי גם בסיבוב השני מול סן חוזה שארקס, כאשר כבש שער ניצחון במשחק השישי והציל את האוולאנש מהדחה, ואז כבש את השער היחיד במשחק השביעי והמכריע כדי להעלות את האוולאנש לגמר החטיבתי זו השנה השביעית בשמונה עונות.
הגמר החטיבתי סידר לאוולאנש עוד מפגש, חמישי בשבע העונות האחרונות, עם היריבה המושבעת דטרויט רד וינגס. הפעם היו אלה האוולאנש ששמטו יתרון של 3:2 בסדרה, כאשר לא כבשו בשני המשחקים האחרונים והושפלו בתבוסה של 7:0 במשחק השביעי והמכריע.
לאחר התחלה קשה של עונת 2003 פוטר המאמן בוב הארטלי שאימן את הקבוצה מאז עונת 1999, והחליף אותו עוזרו טוני גרנאטו. גרנאטו סייע לאוולאנש להתאושש למרות היעדרות ארוכה של ג'ו סאקיק וכושר ירוד של פטריק רואה המבוגר שהיה כבר מעבר לשיאו. האוולאנש זכו באליפות הבית הצפון-מערבי בפעם השמינית ברציפות, וכך שברו שיא NHL ישן שהוחזק על ידי מונטריאול קנדיאנס. לסיבוב הראשון של הפלייאוף הגיעו האוולאנש כמועמדים ברורים לניצחון מול מינסוטה ויילד, קבוצת התרחבות שהצטרפה לליגה בעונת 2001 וזו הייתה לה סדרת הפלייאוף הראשונה בתולדותיה. האוולאנש אכן עלו ליתרון של 3:1 בסדרה, אולם הוויילד התאוששו והפתיעו את האוולאנש בשלושת המשחקים הבאים, שניים מהם בדנוור. לאחר ההפסד המפתיע פרש פטריק רואה מפעילות כשבאמתחתו מספר שיאי קריירה (שיא הניצחונות שלו נשבר מאז על ידי מרטן ברודר, שוער ניו ג'רזי דווילס).
האוולאנש החלו את עונת 2004 עם שני כוכבי התקפה מוכחים שהגיעו ממייטי דאקס אוף אנהיים, פול קארייה והפיני טמו סלאנה, אולם קארייה הושבת למרבית העונה בשל פציעות וסלאנה הפגין כושר הבקעה ירוד. השוער השווייצרי דויד אייבישר, שהיה מחליפו של פטריק רואה, נכנס בהצלחה לנעליו הגדולות של רואה. האוולאנש החמיצו את אליפות הבית הצפון-מערבי ושברו את רצף השיא שלהם לאחר שניצחו רק בשני משחקים מתוך עשרת האחרונים של העונה, אולם סיימו עם 100 נקודות בטבלה ועלו לפלייאוף. המאבק על ראשות הבית מול ונקובר קנאקס קיבל ביטוי בעבירה קשה שביצע כוכב הקנאקס טוד ברטוזי על סטיב מור מהאוולאנש במשחק בין שתי הקבוצות, עבירה שגרמה למור שברים בחוליות הצוואר וסיימה את הקריירה שלו. ברטוזי הושעה לשנה וחצי ממשחק בעקבות אותה עבירה.
בפלייאוף עברו האוולאנש בקלות את דאלאס סטארס, אולם בסיבוב השני נוצחו על ידי סן חוזה שארקס.
היסטוריה > 2019 - 2021: שיבה לצמרת

לעונת 2019/20 התייצבו האוולאנש אחרי מהפכה בסגל, שבתוכה בלטו רכישתם של החלוצים נאזם קאדרי מטורונטו מייפל ליפס ואנדרה בורקובסקי מוושינגטון קפיטלס, והחתמתו של המגן קייל מקאר, ה-MVP של ליגת המכללות האמריקאית בעונה הקודמת. המהפכה בסגל הוכיחה את עצמה, כאשר בעונה הרגילה, שהופסקה לפני סיומה עקב מגפת הקורונה, דורגו האוולאנש שניים בחטיבה המערבית.
גם אחרי פגרת הקורונה, עם תחילת הפלייאוף, הפגינו האוולאנש כושר מצוין. בהנהגתם של קארדי, בורקובסקי, וכוכבה הוותיק של הקבוצה ניית'ן מקינון, הצליחה הקבוצה בבית המוקדם שנוסף לפלייאוף באותה שנה עבור ארבע המדורגות ראשונות בחטיבה, סיימו אותו עם שני ניצחונות מול הפסד אחד בהארכה, ושמרו על דירוגם במקום השני - אבל איבדו את שוערם הפותח, הגרמני פיליפ גרובאואר, שנפצע ולא חזר לשחק עוד בפלייאוף.
בסיבוב הראשון הביסו את אריזונה קויוטיס תוך גילוי עליונות מוחלטת, בדרך לסדרה מול דאלאס סטארס בסיבוב השני.
הסדרה מול הסטארס התעלתה לרמה גבוהה מאוד והייתה מרובה בשערים. האוולאנש סבלו עם זאת מיכולת בינונית של השוער המחליף הצ'כי פאבל פרנסוז, והחליטו לשחק בחלק השני של הסדרה עם שוערם השלישי מייקל הצ'ינסון. בעזרת יכולת משופרת של הצ'ינסון חזרו האוולאנש מפיגור בסדרה וכפו משחק שביעי ומכריע, שהגיע להארכה, בה ספגו האוולאנש שער מכריע והודחו בקושי רב. קייל מקאר זכה בגביע קאלדר כרוקי העונה ב-NHL.
האוולאנש ביססו את מעמדם בצמרת הליגה גם בעונת 2020/21 שקוצרה בשל מגפת הקורונה. עם 82 נקודות ב-56 משחקים בלבד, זכו האוולאנש בגביע הנשיאים כבעלי המאזן הטוב בליגה. אחרי ניצחון קל בסדרה של ארבעה משחקים בלבד על סנט לואיס בלוז, בה כבשו 20 שערים, נכשלו האוולאנש בסיבוב השני מול וגאס גולדן נייטס.
היסטוריה > ריצת הפלייאוף של 2022: אליפות שלישית

עונת 2021/22 הייתה עונה מצוינת עבור האוולאנש לכל אורכה. מתחילת העונה התבססה הקבוצה בצמרת החטיבה המערבית, וסיימה את העונה הרגילה במאזן הטוב ביותר בחטיבה - 119 נקודות. בפלייאוף המשיכה הקבוצה להצטיין ולגלות עליונות ברורה על יריבותיה, ועם ניצחונות בסדרות על נאשוויל פרדטורס, סנט לואיס בלוז ואדמונטון אוילרס - הראשון והאחרון בלי להפסיד ולו משחק אחד - הגיעו לסדרת הגמר על גביע סטנלי מול אלופת השנתיים הקודמות, טמפה ביי לייטנינג.
סדרת הגמר הייתה קשה יותר מהסדרות שעברו האוולאנש בדרך לגמר, אבל בסופו של דבר התגברו האוולאנש על הלייטנינג בשישה משחקים וזכו בגביע סטנלי לראשונה מאז 2001. המגן קייל מקאר, שב-20 משחקים בפלייאוף כבש 8 שערים ומסר 21 אסיסטים, נבחר ל-MVP של הפלייאוף וזכה בגביע קון סמיית'.
היסטוריה > 2022 - ההווה

העונה הרגילה של האוולאנש ב-2022/23 הייתה המשך לעונה הקודמת. 51 ניצחונות ו-109 נקודות בטבלה הביאו לאוולאנש שוב את המקום הראשון בבית המרכזי לקראת סדרה בסיבוב הראשון מול סיאטל קראקן, קבוצה חדשה בעונתה השנייה בליגה ובהופעת הפלייאוף הראשונה שלה. למרות זאת, ולמרות יתרון ביתיות, הופתעו האוולאנש והפסידו בסדרה במשחק שביעי ומכריע.
על העונה העיבה פציעתו של הקפטן גבריאל לנדסקוג, שנאלץ לעבור ניתוח בברכו והחמיץ את העונה כולה, ולאחר מכן נאלץ לעבור ניתוח נוסף והחמיץ גם את עונת 2023/24. למרות עונה מצוינת נוספת של ניית'ן מקינון, אותה סיים עם 140 נקודות וכזוכה בגביע הארט כ-MVP של הליגה, ושל המגן קייל מקאר, הודחו האוולאנש בסיבוב השני של הפלייאוף על ידי דאלאס סטארס.
יריבויות

היריבות הגדולה של האוולאנש היא עם דטרויט רד וינגס, תוצאה של חמש סדרות פלייאוף בין הקבוצות בשבע השנים הראשונות של האוולאנש בדנוור. היריבות החלה כבר בעונת 1996, הראשונה של האוולאנש בדנוור, כאשר במהלך סדרת הגמר החטיבתי ביניהן ספג שחקן הרד וינגס כריס דרייפר עבירה קשה מקלוד למיה ונאלץ לעבור ניתוח שחזור בפניו. האוולאנש ניצחו את הרד וינגס בדרך לזכייה בגביע סטנלי. עונה לאחר מכן, במשחק עונה רגילה בין הקבוצות, פרצו תשע קטטות בין השחקנים, כולל קטטת שוערים - דבר נדיר למדי - בין פטריק רואה למייק ורנון. הקבוצות נפגשו שוב בגמר החטיבתי, והפעם ניצחו הרד וינגס בדרך לזכייה משלהם בגביע סטנלי.
בתקופת קוויבק, היריבה הגדולה של הקבוצה הייתה מונטריאול קנדיאנס, הקבוצה הגדולה והוותיקה של קוויבק. רוב מפגשי הפלייאוף ביניהן הסתיימו בניצחון של הקנדיאנס.
קהל

האוולאנש ידועים בקהל הנאמן שלהם, שקיבל אותם בהתלהבות מיד כשעברו לעיר מקוויבק. כמעט בכל משחקי הקבוצה, הן ב"מקניקולס ארנה" והן בבול ארנה החדש, נמכרו כל הכרטיסים. בין תחילת העונה הראשונה שלהם בדנוור, עונת 1996, ועד תחילת עונת 2006, נמכרו כל הכרטיסים עד האחרון שבהם לכל משחק בית.
סגל שחקנים

נכון ל-5 בנובמבר 2024
"קוליסה דה קבק", כיום "קוליסה פפסי", האולם הביתי של הנורדיקס, בתמונה מ-2008
הלוגו של קוויבק נורדיקס
ג'ו סאקיק
פטריק רואה
פטר פורשברג במדי נבחרת שוודיה
גבריאל לנדסקוג, קפטן האוולאנש
אליעזר ברקוביץ

| --- | --- |

 לידה:  8 בספטמבר 1908 אוראדיה, האימפריה האוסטרו-הונגרית 
 פטירה:  20 באוגוסט 1992 (בגיל 83) ירושלים, ישראל 
 מקום קבורה:  בית הקברות היהודי בהר הזיתים 
 מדינה:  רומניה, ישראל 
 השכלה:  אוניברסיטת הומבולדט של ברלין  בית המדרש לרבנים בברלין 
 תקופת הפעילות:  ? – 20 באוגוסט 1992 
 רבותיו:  יחיאל יעקב וינברג 
 צאצאים:  דב ברקוביץ 
 פרסים והוקרה:  הפרס הלאומי לספרים יהודיים (1975) 
 
הרב פרופסור אליעזר ברקוביץ (באנגלית: Eliezer Berkovits; י"ב באלול ה'תרס"ח, 8 בספטמבר 1908 – כ"א באב ה'תשנ"ב, 20 באוגוסט 1992) היה רב בקהילות יהודיות בגרמניה, אנגליה, אוסטרליה וארצות הברית, מחבר תורני, פילוסוף ותאולוג.
ביוגרפיה

אליעזר נולד לרב דב ברקוביץ בעיר אוראדיה בטרנסילבניה, כיום ברומניה, אז אוסטרו-הונגריה, ולמד בישיבות שונות. בשנת 1924 למד בישיבת פרשבורג, לאחר מכן הגיע לברלין ולמד שם בבית המדרש לרבנים. מורו ורבו היה הרב יחיאל ויינברג, ממנו למד את שיטתו ההלכתית הבהירה בצד לימודי מוסר בשיטת סלבודקה, וממנו הוסמך לרבנות, בנוסף להסמכתו על ידי הרב עקיבא גלזנר, רבה של קלויזנבורג.
הרב ברקוביץ השתלם גם בלימודים כלליים, ובשנת 1933 הוסמך לדוקטור לפילוסופיה על ידי אוניברסיטת ברלין. בשנים 1934–1939 שימש כרב בקהילת ברלין, בין 1940–1946 שימש כרב בלידס שבאנגליה, בין 1946–1950 שימש כרב בסידני שבאוסטרליה, ובין 1950–1958 שימש כרב בבוסטון שבארצות הברית. לבסוף השתקע בשיקגו שם לימד תאולוגיה ומחשבת ישראל בישיבת בית המדרש לתורה (Hebrew Theological College) שבסקוקי הסמוכה לשיקגו, ואף היה ראש החוג לפילוסופיה שם (בית המדרש לתורה נחשב גם לאוניברסיטה פרטית). בשנת 1975 עלה הרב ברקוביץ לארץ, וקבע את מגוריו בירושלים, שם המשיך לכתוב ספרים ומאמרים עד יום מותו. בסך הכל פרסם ברקוביץ תשעה עשר ספרים ועשרות מסות ומאמרים.
לרב ברקוביץ שלושה בנים. בנו בכורו פרופסור אברהם ברקוביץ', שימש כמרצה בפקולטה לאווירונאוטיקה בטכניון. בן נוסף, פרופסור שמשון ברקוביץ שימש כמרצה למתמטיקה באוניברסיטה של מסצ'וסטס (בתחום הקריפטוגרפיה). בנו הצעיר הוא הרב דב ברקוביץ' העומד בראש "בית אב – ליצירה והתחדשות בתורה", מרכז תורני לזכרו של אביו.
בכהונתו כרב אורתודוקסי בארצות הברית הרב ברקוביץ' התנגד להחרמתם של הזרמים הרפורמיים והקונסרבטיביים, מתוך אמונה שדיאלוג ושיתופי פעולה יביאו לחיזוק הזהות היהודית. כחלק מפעילות זאת יזם את הקמת בית הדין לגיור בדנוור, שפעל בשותפות של כלל הזרמים אך מבלי להתפשר על עקרונות ההלכה: לימוד מעמיק של התורה והמצוות מצד הגר, התחייבות לקיום המצוות הבסיסיות, ומילה וטבילה בפני בית דין אורתודוקסי כשר. ליוזמה זו הצטרפו הרבנים האורתודוקסיים הרב סטנלי וגנר והרב שלמה ריסקין.
מספריו

תנאי בנישואין ובגט, מוסד הרב קוק, ירושלים, 1966.
ההלכה - כוחה ותפקידה, מוסד הרב קוק, ירושלים, 1981.
תורת ההגיון בהלכה: הסיבתיות בהלכה, מוסד הרב קוק, ירושלים, 1986.
משבר היהדות במדינת היהודים, הוצאת ראובן מס, ירושלים, 1987.
אמונה לאחר השואה, הוצאת שלם בשיתוף יד ושם, ירושלים, תשס"ו.
עמו אנכי בצרה, הוצאת שלם בשיתוף יד ושם, ירושלים, תשס"ו.
אלוהים, אדם והיסטוריה, הוצאת שלם, ירושלים, התש"ע.
מאמרים על יסודות היהדות, בעריכת דוד חזוני ויוסף יצחק ליפשיץ, הוצאת שלם, ירושלים, 2004.
לקריאה נוספת

מאיר רוט, אורתודוקסיה הומאנית - מחשבת ההלכה של הרב פרופ' אליעזר ברקוביץ, הוצאת הקיבוץ המאוחד, תשע"ד
אפרים חמיאל, השפעת רש"ר הירש על הגות אנשי ההלכה המודרניים במאה העשרים, בתוך האמת הכפולה, הוצאת כרמל, ירושלים תשע"ו פרק אחד עשר, עמודים 325–357.
הערות שוליים

↑  רבקה ברקוביץ', Rabbi Professor Eliezer Berkovits
1 2 3   יוליה שוורצמן, יוהרה המתנגדת לעצם רוחה של היהדות, באתר הארץ, 29 ביולי 2024
↑  הרב דוב ברקוביץ, באתר "בית אב"
↑  Eliezer Berkovits on conversion: an inclusive Orthodox approach. - Free Online Library, www.thefreelibrary.com
↑  מאמרים על יסודות היהדות, הרב אליעזר ברקוביץ', עמוד 176
| --- | --- |
בקרת זהויות :  NLI: 987007258511505171  PLWABN: 9810677071805606  BIBSYS: 90203936  BnF: cb125524823 (data)  CiNii: DA06526655  GND: 121892204  ISNI: 0000 0000 9129 557X  LCCN: n79060122  NKC: uk2014840074  NLA: 35017790  NTA: 306216345  RERO: 02-A016322357  SUDOC: 098307266  VIAF: 112527292   WorldCat (עם VIAF): 112527292
דלתא סנטר

| --- | --- |


 על שם:  דלתא איירליינס 
 שמות קודמים:  ויוינט סמארט הום ארנה
 מיקום:  ארצות הברית סולט לייק סיטי, יוטה, ארצות הברית
 קואורדינטות:  40°46′06″N 111°54′04″W﻿ / ﻿40.768333°N 111.901111°W﻿ / 40.768333; -111.901111
 אבן יסוד:  22 במאי 1990
 תקופת הפעילות:  4 באוקטובר 1991 – הווה (33 שנים)
 עלות הבנייה:  164 מיליון דולר
 בעלים:  Ryan Smith 
 משטח:  פרקט, קרח, קשה
 קבוצות:  יוטה ג'אז (1991–הווה) סולט לייק גולדן איגלס (1991–1994) יוטה גריזליס (1995–1997) יוטה סטארז (1997–2002) יוטה בלייז (2006–2008, 2011–2013) מועדון הוקי יוטה (2024-הווה)
 מושבים:  19,911 (כדורסל)
 www.deltacenter.com
 he
 
דלתא סנטר (באנגלית: Delta Center) הוא היכל ספורט ובידור הממוקם בעיר סולט לייק סיטי. דלתא סנטר הוא אולם הבית הרשמי של קבוצת ליגת ה-NBA יוטה ג'אז. ההיכל מכיל 19,911 מקומות ישיבה בתצורת כדורסל.
האולם נפתח ב-1 באוקטובר 1991. עלות בנייתו הייתה כ-164 מיליון דולרים.
החל מ-1 ביולי 2023 חזר האולם לשמו המקורי, דלתא סנטר, בו החזיק מאז היווסדו ועד 2006, לאחר שהיוטה ג'אז חתמו על הסכם עם החברה. בתקופת הביניים נקרא "ויוינט סמארט הום ארנה".
ב-2024 נקבע האולם גם כאולמה הביתי של קבוצת התרחבות חדשה בליגת ה-NHL, שהחליפה את אריזונה קויוטיס שפעילותה הופסקה. הקבוצה, הנקראת זמנית "מועדון הוקי יוטה", החלה את פעילותה בעונת 2024/25.
הערות שוליים

↑  The Delta Center is back: Utah Jazz, airline announce long-term naming rights agreement for downtown arena, The Salt Lake Tribune (באנגלית אמריקאית)
| --- | --- |
בקרת זהויות :  MusicBrainz: 1d302576-013b-42de-bedb-1c0f458e6df0 
ערך זה הוא קצרמרבנושא כדורסל. אתם מוזמנים לתרום לוויקיפדיה ו.
סמסונג גלקסי נוט פרו 12.2

| --- | --- |


 מידע כללי
 סוג:  טאבלט, מחשב אישי, נגן מדיה
 מפתח:  סמסונג
 יצרן:  סמסונג אלקטרוניקה 
 תאריך הפצה:  6 בינואר 2014
 סדרה:  סמסונג גלקסי נוט 
 מידע טכני
 מערכת הפעלה:  אנדרואיד
 מעבד:  סמסונג אקסינוס 5240 (גרסת ה-Wi-Fi)  סנאפדרגון 800 (גרסת ה-LTE)
 נפח אחסון:  32/64 גיגה-בייט  אפשרות להרחבה של עד 128 גיגה-בייט
 קלט:  מסך מגע
 מצלמה:  8 מגה-פיקסל וחיישן פלאש, מצלמה קדמית של 2 מגה-פיקסל
 סוללה:  9,500
 מידות
 משקל:  750 גרם (גרסת ה-Wi-Fi)  753 גרם (גרסת ה-3G/LTE)
 אתר רשמי
 
Samsung Galaxy Note/Tab PRO 12.2 הוא מחשב לוח מבית סמסונג הכולל מסך מגע בגודל 12.2 אינץ' ברזולוציית 2560X1600. הטאבלט הושק ב-6 בינואר 2014, והוא כולל את עט הסטיילוס ה-S PEN.
תכונות > חומרה

הטאבלט מצויד במסך מגע בגודל של 12.2 אינץ' בחדות של 2560X1600. הוא יצא בשתי גרסאות, כשלכל אחת ערכת שבבים אחרת. הראשונה, גרסת ה-Wi-Fi כוללת ערכת סמסונג אקסינוס 5240 שכוללת שני מעבדים, אחד מרובע ליבות עם קצב שעון של 1.9GHz ומעבד שני במהירות 1.3GHz לביצועים נמוכים יותר. הגרסה השנייה, גרסת ה-LTE כוללת את ערכת השבבים סנאפדרגון 800 שכוללת מעבד מרובע ליבות במהירות 2.3GHz. שתי הגרסאות כוללות זיכרון RAM של 3 גיגה.
מערך הצילום של המכשיר כולל מצלמה אחורית של 8 מגה-פיקסל, ומצלמה קדמית של 2 מגה-פיקסל, לצד נפח אחסון פנימי של 32 גיגה בייט הניתן להרחבה באמצעות כרטיס Micro-SD. בטאבלט קיים שקע USB 3.0.
תכונות > תוכנה

המכשיר הושק עם מערכת ההפעלה אנדרואיד בגרסת 4.4.2 ("קיטקט") עם ממשק ה-Magzin UI שמפותח על ידי סמסונג. הוא כולל עט סטיילוס מסוג S-PEN שמאפשר שימושים נוספים.
אימפליקטורה

אימפליקטורה (משמעות מרומזת, מאנגלית: To Implicate, לערב מישהו אחר, לסבך או לרַמֵּז) הוא מונח בסמנטיקה ופרגמטיקה, המתאר משמעות השונה מהדברים הנאמרים במפורש. לעיתים אימפליקטורה אף כוללת אמירת דבר במשמעות הפוכה לחלוטין מהנאמר. על פי הוגה הדעות הבריטי פּול גרַייס משמעות משנית אימפליקטורית נוצרת על ידי הפרת עקרון שיתוף הפעולה אותו הגדיר כעקרון של השיח הישיר. הפרה זו נעשית על מנת להשיג שיח לא ישיר, כמו בלעג, שחוק, מחאה והתחמקות.
על פי עקרון שיתוף הפעולה של גרייס, כדי שבני אדם יבינו זה את זה, מתקיימת בכל אקט תקשורתי הנחה של שיתוף פעולה, הנחה שהדובר והנמען מנסים להגיע לאותה מטרה – העברת מידע.
מכיוון שהאימפליקטורה רק נרמזת, היא אינה תנאי לבחינת ערך האמת של המבע - האימפליקטורה של מבע מסוים יכולה להיות שקרית, אולם המבע עצמו יוסיף להיות אמיתי.
מעקרון שיתוף הפעולה נובעים ארבעה כללי שיח בסיסיים:
כמות מתאימה - המוען ימסור מידע באורך ועומק מתאימים לצורכי הנמען, ורק אותו. הוא לא יאריך בדברים ולא יתעמק בהסברים מעבר לנדרש.
איכות מתאימה – המוען ימסור מידע אמין הגיוני ונכון, שניתן להוכיחו.
רלוונטיות, שיח לעניין – המוען ימסור מידע בהקשר נכון, לעניין ובנושא המדובר.
סגנון, אופן שיח מתאים – המוען ידבר באופן נהיר ובהיר, וימנע מדו משמעות, ערפול, ובלבול.
לדברי גרייס, הפרה של אחד או יותר מהכללים הללו, ושמירה על עיקרון שיתוף הפעולה מייצרת אימפליקטורה, משמעות נרמזת, שלא נאמרה במפורש.
משמעות מרומזת והפרת שיתוף הפעולה

שימוש בשיח שלא על פי כללי שיתוף הפעולה, לפי גרַאייס נעשית בכמה מקרים מובחנים וידועים:
צחוק והומור - על מנת להצחיק המדבר יאמר דבר אחד אך למעשה כוונתו למשהו אחר, אשר בדרך כלל מתברר בשלב כלשהו מתוך השיח ב"שורת מחץ" או מתוך המצב (הקומי) המתואר. הפרה זו יכולה להיות בכל אחד מארבעת העקרונות.
התחמקות - על מנת להתחמק מתשובה המדבר עלול לשנות את נושא השיחה או לענות שלא לעניין ובכך יפר את כלל הרלוונטיות, או אם יענה תשובות מעורפלות יפר בכך את כלל האופן המתאים (כלומר כלל הסגנון).
מחאה - על מנת להביע מחאה ישתמש המשוחח בשיח מוגזם ודימויים בלתי אפשריים. ובכך יפר את כלל האיכות, וראו להלן הפרזה.
נימוס - גם נימוסים ומחמאות כוללים לעיתים הפרזה או עידון והמעטה וראו להלן שני מושגים אלו של צורת ביטוי.
משמעות מרומזת והפרת שיתוף הפעולה > צורות ביטוי המפרים את כלל האיכות

גראייס הדגים ארבע צורות ביטוי (פיגורות רטוריות) המפרות את כלל האיכות ומוסרות מידע שאינו נכון:
לעג מר, שנינות ועקיצה (אירוניה וסאטירה) - על מנת לפגוע במישהו או להביע מחאה, לעיתים ייאמר דבר במשמע של היפוכו. אם המדבר מעוניין שהמאזין יבין את העקיצה שבדבריו, הוא בדרך כלל יגזים כך שהדבר לא ייתכן.
שימוש בדימוי (מטאפורה) - לצורך הדגשה או יפוי. "הוא נראה כמו יהלום מלוטש."
עידון לשון (מאיוזיס) - שימוש בלשון המעטה והפחתה בנימוס כדי לכבד מישהו ולמנוע את הפגיעה ברגשותיו: "הוא נראה די " או בלעג תוך ציון שזו לשון המעטה (אנדרסטייטמנט).
הפרזה (היפרבולה לשונית) - הגזמה משמשת כדי להצחיק, להרשים, לפגוע, להחמיא או למחות.
משמעות מרומזת והפרת שיתוף הפעולה > תנאי המשמעות המרומזת

לפי גרייס, כדי שהמשמעות המשנית תיחשב מרומזת ומכוונת ותהווה בכך "אימפליקטורה" - עליה לקיים את התנאים הבאים:
נדרש לשיח Nondetachability - אין אפשרות לנתק את המבע מהמרומז
בת השבה cancelable - ניתן לבטל את הרמיזה באמצעות הבהרה או בדרך אחרת ובכך להשיב את המשמעות הראשונית על כנה
בלתי מקובלת - המשמעות המרומזת אינה מוסכמת כמשמעות הראשונית של המבע
בת השגה calculability - ניתן להבין את המרומז מתוך הדברים.
ראו גם

בלשנות
סמנטיקה
פרגמטיקה
עקרון שיתוף הפעולה של הרברט פול גרייס
ערך אמת
אמצעים פיגורטיביים
דימוי
רטוריקה
הערות שוליים

↑  לשון חברה תרבות, מלכה מוצ'ניק, עמוד 108, האוניברסיטה הפתוחה
שגרירות פולין בישראל

| --- | --- |

 מידע כללי
 כתובת:  סוטין 16
 עיר:   תל אביב-יפו
 קואורדינטות:  32°04′55″N 34°47′06″E﻿ / ﻿32.081944°N 34.785°E﻿ / 32.081944; 34.785
 תאריך פתיחה:  (1936) 1948
 תאריך סגירה:  1967
 תאריך פתיחה מחדש:  1986
 דיפלומטיה
 חלק מ:  יחסי ישראל–פולין
 שטח האמנה:  ישראל ישראל
 מדינה מיוצגת:  פולין פולין
 www.gov.pl/web/izrael
  מפת מיקום  מפה דינמית   (למפת תל אביב מוגדלת) שגרירות פולין בישראל(למפת תל אביב רגילה) שגרירות פולין בישראל(למפת גוש דן רגילה) שגרירות פולין בישראל(למפת גוש דן מוגדלת) שגרירות פולין בישראל  he שגרירות פולין בישראלhe שגרירות פולין בישראלמפת  מרכז __ תל אביב (in English: Tel Aviv) [‌גוש דן וסביבותיו‌]ממזרח: __ בני ברק (in English: Bnei Brak), __ רמת גן (in English: Ramat Gan), __ גבעתיים (in English: Givatayim) ממערב: הים התיכון (in English: PAM) tabBackground:;tabBorder:#aaa;defaultTab:0;
 
סניף בנק פ.ק.או. ברחוב אלנבי בתל אביב, בשנת 1935. הוא שימש גם כקונסוליה של פולין באותה עת ולאחר קום המדינה. החל מ-1963 מוקמה בסמוך לו שגרירות פולין.
קונסול פולין בארץ ישראל, בזמן המנדט הבריטי, עומד בכניסה לבניין הקונסוליה בירושלים
שגרירות פולין בישראל היא השגרירות, הנציגות הדיפלומטית ומקום משכן שגריר ממשלת פולין בישראל. השגרירות ממוקמת בתל אביב. שגריר פולין בישראל (2024) הוא מאצ'יי חוניה.
היסטוריה

מיד עם הקמת המדינה, הכירה פולין במדינת ישראל. בתל אביב, וגם בירושלים, הייתה לפולין כבר קונסוליה שהוקמה בימי המנדט הבריטי. הקונסול בתל אביב היה יהודי בשם רפאל לוץ שמונה בפברואר 1946. הקונסוליה הייתה ממוקמת בבניין בנק פ.ק.או. ברחוב אלנבי. עם כינון היחסים הדיפלומטיים בין המדינות, הוסכם על החלפת נציגים בדרג ציר (הנציגויות הדיפלומטיות הראשונות שפתחה מדינת ישראל ברחבי העולם לאחר הקמתה היו צירויות ולא שגרירויות, מטעמי צניעות). בתחילת 1949 שלחה מדינת ישראל את ישראל ברזילי כציר לפולין. ביוני 1949 חתמו פולין וישראל על הסכם מסחרי, מטעם פולין חתם על ההסכם רפאל לוץ. באוקטובר 1949 הודיעה פולין שבקרוב יתמנה ציר פולין בישראל. את ההודעה מסר קונסול נוסף שהיה לפולין בירושלים, גם עוד מימי המנדט. ציר פולין בישראל הראשון מונה לבסוף רק ב-1954.
באפריל 1963 שודרגה הצירות של פולין בישראל לדרג שגרירות, במקביל לצירות ישראל בפולין. השגריר הראשון של פולין בישראל הגיש את כתב האמנתו לנשיא המדינה זלמן שזר ב-14 באוקטובר 1963. שגרירות פולין בישראל הייתה ממוקמת אז בצמוד לקונסוליה ובנק פ.ק.או. ברחוב אלנבי.
שגרירות פולין בישראל נסגרה ב-18 ביולי 1967, יחד עם עוד מספר מדינות מברית ורשה, עקב ניתוק היחסים הדיפלומטיים בין המדינות בעקבות מלחמת ששת הימים. עם זאת הבנק הממשלתי הפולני פ.ק.או. המשיך לפעול בישראל. שגרירות פינלנד שימשה כנציגות לענייני פולין בישראל. ואילו בפולין שימשה הולנד כנציגות ישראל.
בסוף 1984 החלו דיונים על חידוש הסחר בין המדינות, ובאפריל 1986 ישראל ופולין הסכימו להחליף נציגים דיפלומטיים. נציגות פולין הייתה אמורה להיות בתוך בניין בנק פ.ק.או., אך המפקחת על הבנקים גליה מאור לא אישרה זאת ונבחר מיקום אחר. באוקטובר 1988, לאחר פגישה של שר החוץ שמעון פרס עם שר החוץ הפולני, הוסכם להעלות את היחסים בין המדינות לדרג צירות. ב-1990 הנציגות של פולין הועלתה שוב לדרג שגרירות.
ב-18 בפברואר 2018, לאחר שראש ממשלת פולין מטאוש מורבייצקי אמר במסיבת עיתונאים כי "אנחנו לא נעניש מי שיאמר שהיו משתפי פעולה פולנים בשואה עם הנאצים. אכן היו כאלה, כפי שהיו גם פושעים אוקראינים ויהודים משתפי פעולה", רוססו צלבי קרס על שער השגרירות.
הערות שוליים

↑  רעם ביום בהיר באו"ם, הארץ, 16 במאי 1948
↑  רפאל לוץ - קונסול פולין בארץ ישראל, המשקיף, 18 בפברואר 1946
↑  נעשות הכנות לפתיחת צירות פולין בישראל, על המשמר, 15 בנובמבר 1949
↑  י. בורנשטיין, ציר ישראל בחגיגות גיטו וורשה, הארץ, 22 במאי 1949
↑  בעקבות ההסכם המסחרי פולין-ישראל תקוה להבנה גס בשטחים אחרים, דבר, 22 ביוני 1949
מסיבה לכבוד חתימת ההסכם המסחרי ישראל־־פולין, קול העם, 23 ביוני 1949
↑  בקרוב יתמנה ציר פולין בישראל, הארץ, 25 באוקטובר 1949
קונסול פולני חדש, הַבֹּקֶר, 8 באפריל 1946
↑  בא ציר פולין, דבר, 5 בדצמבר 1954
↑  הגיע השגריר הראשון של פולין בישראל, למרחב, 9 באוקטובר 1963
↑  השגריר י. פוטר' קורא לפיתוח שיתוף־הפעולה בין פולין לישראל, קול העם, 15 באוקטובר 1963
↑  הישראלים יצאו ממוסקוה - הסובייטים יצאו מישראל, דבר, 19 ביוני 1967
↑  אינגה דויטשקרון, ב"פולסקא קאסא אופייקי" העסקים כרגיל, מעריב, 11 באוגוסט 1986
↑  דוד לפקין, שגרירות פינלד הפסיקה לטפל בענייני פולין, דבר, 13 באוקטובר 1970
↑  אינגה דויטשקרון, פולין וישראל דנות על חידוש הסחר ביניהן, מעריב, 19 בנובמבר 1984
↑  רפאל מן ועופרה ישועה-ליית, ישראל ופולין סיכמו להחליף נציגים דיפלומטיים בתוך חודש, מעריב, 28 באפריל 1986
↑  רפאל מן, הנציגות הפולנית בת"א אינה רשאית לפעול באמצעות בנה פ.ק.או, מעריב, 2 בדצמבר 1986
↑  אילן כפיר, אליהו זהבי, צ׳כיה פולין והונגריה מהדקות יחסים עם ישראל, חדשות, 2 באוקטובר 1988
↑  דבר ראשון, ‏ראש ממשלת פולין: "היו פולנים שסייעו לנאצים, כפי שהיו גם יהודים", באתר דבר העובדים בארץ ישראל, 17 בפברואר 2018
ברהנו טגניה, ‏צלבי קרס רוססו על שגרירות פולין, באתר ‏מאקו‏, 18 בפברואר 2018